ඒ , වී මිලදී නොගැනීම සහ මිලදී ගත් වී වලට මුදල් ලබා නොදීම හේතුවෙන්.පදවිය ප්‍රදේශයේ වී ගොවීන් පිරිසක් ඊයේ විරෝධතාවයේ නිරත වුණේ වී අලෙවි මණ්ඩලයේ පදවිය ගබඩාවෙන් තම වී අස්වැන්න මිලදී  නොගන්නා බව පවසමින්.විරෝධතාකරුවන් පදවිය නගරයෙන් ආරම්භ කළ පාගමන අවසන් කළේ පදවිය ප්‍රාදේශීය ලේකම් කාර්යාලය ඉදිරිපිටින්.ප්‍රාදේශීය ලේකම් කාර්යාලය ඉදිරිපිට උද්ඝෝෂණයේ නිරත වූ පිරිස පසුව ප්‍රාදේශීය ලේකම්වරයාට පිටතට පැමිණෙන ලෙස දැන්වූවද එය ඉටු නොවීමෙන් උණුසුම් තත්ත්වයක් ඇති වුණා.පසුව පදවිය පොලිසිය පැමිණ තත්ත්වය පාලනය කළ අතර ප්‍රාදේශීය ලේකම්වරයා වෙනුවට පරිපාලන නිලධාරීයෙකු කාර්යාලයෙන් ඉවතට පැමිණියා.අනතුරුව විරෝධතාකරුවන් එහිදී ප්‍රාදේශීය ලේකම්වරයාට ලබා දීමට සන්දේශයක් භාරදුන්නා.